Diari Oficial de la Generalitat Valenciana


Sumari del DOGV 4223, del 08-04-2002 (2002/2739)

RESOLUCIÓ de 26 de febrer de 2002, del director general d'Arquitectura i Habitatge, per la qual es disposa la publicació de la designació d'entitat col·laboradora per a la realització d'auditories tècniques i de qualitat per a l'acreditació de laboratoris d'assaig per al control de qualitat de l'edificació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4223

Data del DOGV
:   08-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2739


Data del document
:   26-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * reglamentació de la construcció
    * indústria de la construcció

RESOLUCIÓ de 26 de febrer de 2002, del director general d'Arquitectura i Habitatge, per la qual es disposa la publicació de la designació d'entitat col·laboradora per a la realització d'auditories tècniques i de qualitat per a l'acreditació de laboratoris d'assaig per al control de qualitat de l'edificació. [2002/Q2739]
  
El Decret 186/2001, de 27 de novembre, del Govern Valencià, pel qual s'aprova el sistema d'acreditació d'entitats de control i laboratoris de control de qualitat de l'edificació disposa en l'article 6 que l'organisme acreditador establirà, per a determinades àrees tècniques, la intervenció d'entitats col·laboradores per a la realització d'auditories tècniques i de qualitat.
  
Estableix, així mateix, que l'organisme acreditador determinarà les condicions en què actuen aquestes entitats, les prestacions tècniques i de qualitat que s'han d'obtenir i les contraprestacions econòmiques que s'han de percebre.
  
L'article 5 de l'esmentat decret estableix que serà organisme acreditador d'entitats de control de qualitat de l'edificació i laboratoris d'assajos per al control de qualitat de l'edificació en la Comunitat Valenciana, la Conselleria d'Obres Públiques, Urbanisme i Transports, a través de la Direcció General d'Arquitectura i Habitatge.
  
Vistos els antecedents, aquesta direcció general resol:
  
1. Publicar la designació de l'Associació d'Investigació de les Indústries de la Construcció (AIDICO) com a entitat col·laboradora segons el conveni establit entre la Generalitat Valenciana i l'entitat esmentada, per a la realització d'activitats d'interés comú durant els anys 2001, 2002 i 2003, de 26 de novembre de 2001, i als efectes del que estableix l'article 6 del Decret 186/2001, de 27 de novembre.
  
2. Les àrees en les quals intervindrà aquesta entitat per a la realització d'auditories tècniques i de qualitat seran les següents, segons l'Ordre de 6 de febrer de 2002, del conseller d'Obres Públiques, Urbanisme i Transports, per la qual s'aproven les disposicions reguladores de les àrees tècniques de l'acreditació de laboratoris d'assajos per al control de qualitat de l'edificació, publicada en el Diari Oficial de la Generalitat Valenciana número 4.192, de 18 de febrer de 2002:
  
Grup d'àrees del formigó estructural (EH).
  
Els assajos bàsics i els assajos complementaris de les dues àrees contingudes en aquest grup:
  
- Àrea de control del formigó, els seus components i de les armadures d'acer (EHA).
  
- Àrea de control del formigó i components (EHC).
  
Grup d'àrees de geotècnia (GT).
  
Els assajos bàsics i els assajos complementaris de les dues àrees contingudes en aquest grup:
  
- Àrea de sondejos, presa de mostres i assajos in situ per a reconeixements geotècnics (GTC).
  
- Àrea d'assajos de laboratori de geotècnia (GTL).
  
Grup d'àrees de vials (VS).
  
Els assajos bàsics i els assajos complementaris de l'àrea continguda en aquest grup:
  
- Àrea de sols, àrids mescles bituminoses i materials constituents en vials (VSG).
  
Grup d'àrees de l'acer per a estructures d'edificació (EA).
  
Els assajos bàsics i els assajos complementaris de les dues àrees contingudes en aquest grup:
  
- Àrea de control de perfils d'acer per a estructures (EAP).
  
- Àrea de control de la soldadura de perfils estructurals d'acer (EAS).
  
Grup d'àrees de materials d'obra (AM).
  
Els assajos bàsics de les set àrees contingudes en aquest grup:
  
- Àrea de control dels materials de fàbriques de peces ceràmiques (AFC).
  
- Àrea de control dels materials de fàbriques de peces de formigó (AFH).
  
- Àrea de control dels materials de cobertes de peces ceràmiques (ACC).
  
- Àrea de control dels materials de cobertes de peces de formigó (ACH).
  
- Àrea de control dels materials de paviments de peces ceràmiques (APC).
  
- Àrea de control dels materials de paviments de peces de formigó (APH).
  
- Àrea de control de morters per a obra (AMC).
  
Grup d'àrees de proves de servei d'edificació (PS).
  
Les proves de les quatre àrees contingudes en aquest grup:
  
- Àrea de proves de servei de l'estanqueïtat de cobertes d'edificis (PSC).
  
- Àrea de proves de servei de l'estanqueïtat de façanes d'edificis (PSF).
  
- Àrea de proves de servei de la xarxa interior d'aigua d'edificis (PSA).
  
- Àrea de proves de servei de la xarxa interior de sanejament d'edificis (PSS).
  
Les condicions segons les quals actuarà aquesta entitat així com les contraprestacions econòmiques que calga percebre són les que s'estipulen en el conveni entre la Generalitat Valenciana i l'Associació d'Investigació de les Indústries de la Construcció (AIDICO), de 26 de novembre de 2001, per a la realització d'activitats d'interés comú durant els anys 2001, 2002, 2003.